
Előterjesztés Zalakaros Város Önkormányzata Képviselőtestületének 2022. május 26-án tartandó ülésére
Tárgy: Önkormányzati ingatlan bérbeadása szórakoztatás céljából - 287/7, 287/8 hrsz.-ú 
             ingatlanok tárgyában
Az előterjesztést készítette: Bognár Ottó Péter településstratégiai, hatósági és közbiztonsági referens

Tisztelt Képviselőtestület!
Vidámparki hinták elhelyezése érdekében két vállalkozó is megkereste az Önkormányzatot.

A Zalakaros, Termál út 3-5. szám alatti 293 hrsz-ú ingatlan (volt Probus telek) az Önkormányzat fejlesztési, értékesítési terveiben szerepel, ezért javaslom, hogy a 2017-2019. években e célra pályáztatás útján bérbe adott fenti terület helyett a Zalakaros, Üdülő sor végén található 287/7, 287/8 hrsz-ú területeket jelölje ki az Önkormányzat bérbeadásra. A fenti két vállalkozó mellett a korábbi bérlő is jelezte, hogy a 2022. év júliusi és augusztusi hónapjaiban is szeretné a területet e célra használni, tehát nyílt pályázat alapján kerülhetne bérbeadásra terület a legkedvezőbb bérleti díjat kínáló pályázó részére. A pályázati felhívásban a korábbi évek gyakorlatának megfelelően rendkívüli szerződésbontási feltételeket kell beépíteni – nem fizetés, egészségügyi szabályok be nem tartása, közrend, közbiztonság megsértése stb.
A csatolt térkép alapján látható, hogy a telekhatárok nem egyenes vonalúak, emiatt a használni kívánt területek lehatárolása önkormányzati közreműködést igényel a nyertes pályázóval való szerződéskötéskor. A pályáztatás induló árára (bérleti díjat) bruttó 650.000 Ft/hó összeget javaslunk, kérjük ennek megvitatását.
Határozati javaslat:

1. A Képviselőtestület
2. Zalakaros Város Önkormányzata Képviselőtestületének Az Önkormányzat vagyonáról, a vagyongazdálkodás és vagyonhasznosítás szabályairól szóló 14/2004 (IV.21.) rendelete 22. § alapján pályázatot ír ki a Zalakaros 287/7, 287/8 hrsz-ú számú ingatlanok használatára vidámpark üzemeltetés céljára 2022. július és augusztus hónapokra.
3.  A pályázati kiírásban az alábbiakat nevesíteni szükséges:

- a pályáztatás induló árát (bérleti díjat) bruttó ….. Ft/hó; 
- garanciális feltételek: a szerződés hatályba lépésének feltétele a teljes bérleti díj előre megfizetése, hulladékszállítási szerződés megléte;
- rendkívüli szerződésbontási feltételek beépítése: köztisztasági szabályok megsértése, közrend, közbiztonság megsértése.
4. Felhatalmazza a polgármestert, hogy a területek bérbeadására a legkedvezőbb ajánlattevővel kössön bérleti szerződést.
Határidő:            2022. május 31. (pályázat kiírása)
Felelős:               Novák Ferenc polgármester

Operatív felelős: Bognár Ottó Péter településstratégiai, hatósági és közbiztonsági referens

Zalakaros, 2022. május 11.








Novák Ferenc
 polgármester
Humánpolitikai és Ügyrendi Bizottság határozata:

A bizottság javasolja a képviselőtestület számára Ajánlattételi felhívás - szórakoztatási célú önkormányzati ingatlan bérbeadására - 287/7, 287/8. hrsz-ú ingatlanok tárgyában napirend kapcsán az alábbiak elfogadását:

· a pályázati kiírás a 287/7 hrsz-ú ingatlanra vonatkozzon, a pályáztatás induló bérleti díját bruttó 1 000 000 Ft/hóban javasolja megállapítani
· az egyéb pontokban javasolja az előterjesztés szerinti határozati javaslat elfogadását.
